જો કે આ ટુર્નામેન્ટ શરુ થઇ તે પહેલાની મેચોમાં કેપ્ટન રાની રામપાલ અને તેની ટીમનો દેખાવ બિલકુલ સારો રહ્યો ન હતો અને આથી આ એશિયા કપ તેઓ જીતશે કે કેમ તે અંગે જ શંકા સેવાઈ રહી હતી. પરંતુ 2016માં આપણા દેશની જુનિયર હોકી ટીમને વર્લ્ડ કપ જીતાડનાર કોચ હરેન્દ્ર એ મહિલા ટીમ પાસે પણ આ ચમત્કાર કરાવડાવીને દેખાડી દીધો. જો કે હરેન્દ્ર ખુદ માટે આ ટુર્નામેન્ટ કોઈ ચેલેન્જથી ઓછી ન હતી કારણકે અગાઉ કોઇપણ મેજર ટીમ માટે કોચિંગ કરવાનો બિલકુલ અનુભવ ન હોવાથી તેમના પર પણ આંગળીઓ ચિંધાઈ હતી. પરંતુ તેમ છતાં હરેન્દ્ર એ પોતાની આવડતથી ભારતીય મહિલા હોકી ટીમનો 13 વર્ષનો દુષ્કાળ દૂર કરીને તેને એશિયા કપ જીતાડવામાં મદદ કરી.